Ukrižovanie Krista - sylabus

**Ukrižovanie v Biblii a Legende Aurea:**

* Ježiš je ukrižovaný na vrchu Golgota spolu s 2 lotrami ( podľa Zlatej legendy sa dobrý lotor volá Dismas, zlý Gesmas). Pre jedného je určené miesto v raji, pre druhého v pekle.
* Ukrižovanie bolo určené iba najhorším zločincom.
* Nápis na kríži - Ježiš Nazaretský, kráľ židovský.
* Vojaci hádžu lós o odev ukrižovaného Krista
* Pod krížom stoja sv. Ján, Panna Mária, Mária Magdaléna a Salome Kristus zveruje PM do starostlivosti Jánovi
* Jeden z okolostojacich podáva Ježišovi hubu namočenú v octe
* Keď Krista ukrižujú, zotmie sa ; po jeho smrti mŕtvi vychádzajú z hrobov a chrámová opona sa roztrhne napoly
* Zločincom polámali nohy a Kristovi prepichli bok, z ktorého vytiekla krv a voda

**Ukrižovanie ako ikonografická téma:**

* ústredný námet kresťanského umenia
* prvotná cirkev sa mu vyhýba - buď je v scéne príliš veľa hrôzy a utrpenia, alebo chýbajú vzory ( Grabar ) . Symbolické znázornenie - baránok pod krížom, obetovanie Izáka, smrť Ábela
* najstaršie vyobrazenie - slonovinová krabička z Britského múzea z r. 425
* rozšírená téma v predkarolínskom období - Kristus víťazí nad smrťou, chýba tŕňová koruna a utrpenie, Kristus má otvorené oči
* 8. stor. - prechod k mŕtvemu Kristovi - snaha vyvrátiť tézu monofyzitov v Byzancii, že Kristus nemá aj ľudskú podstatu
* od 11. stor. ochabnutá postava mŕtveho Krista na kríži, objavuje sa tŕňová koruna ( relikviu priniesol francúzsky kráľ Ľudovít IX v 13. stor.) dramatizmus a bolesť
* renesancia - jemne modelované telo Krista visí v kontraposte
* barok - bolestnosť, ale zároveň precízna modelácia
* 18. stor. - žánrové výjavy a hra so svetlom
* kritický realizmus - do scény ukrižovania sa premietajú problémy spoločnosti

**Ukrižovanie a kresťanská vierouka:**

* Kristus vykupuje prvotný hriech Adama Adamova lebka pod krížom, kríž z dreva stromu poznania
* Eucharistia - Kristova krv je zachytávaná do kalicha
* dobro po Kristovej pravici, zlo po jeho ľavici

**Osoby okolo kríža:**

* **dvaja lotri** - dobrý po pravici Krista má blažený výraz, odnášajú ho anjeli, zlý po ľavici je zmučený v rukách démonov. V 15. stor. v nemeckom maliarstve motív lámania údov zločincov.
* **Longinus** (gr. kopija) - prepicháva Kristov bok, podľa Zlatej legendy bol slepý a krv Krista ho uzdravila ( slepec, ktorého niekto vedie za ruku)
* **Stefaton -** dvíha k Ježišovi hubu s octom , stoja s Longinom po bokoch kríža, od renesancie sa objavuje zriedka, skôr iba tyč s hubou v dave
* **vojaci hádžuci lós** - prítomní na scénach vo všetkých obdobiach, pri päte kríža či v rohu obrazu, jeden vrhá kockou alebo sa hádajú
* **Panna Mária a Ján Evanjelista** - od 9. stor. ( karolínska renesancia). Panna Mária stojí po Kristovej pravici, Ján po ľavici, majú sklonená hlavy. PM sa občas ľavou rukou dotýka tváre a druhou si podopiera lakeť ( gesto smútku ). Od 15. stor. ustupuje omdlievajúcej PM ( obľúbené u renesančných umelcov, Mária sa rúti pod náporom smútku, drží ju Ján a zbožné ženy - 3 Márie). Zamietnuté Tridentským koncilom, v umení po pol. 16. stor. zriedkavé.
* **Mária Magdaléna** - v ranej renesancii bohaté červené šaty, počas renesancie a protireformácie kľačí pod krížom a občas ho s vášnivým zármutkom objíma. Zvykne bozkávať Kristove nohy, vlasmi z nich utierať krv či ju zachytávať ústami (eucharistia).
* **svätci** - od pol. 16. stor., pripomína sacra conversatione, sú to patróni kostolov či donátorov, zakladateľmi rádov, ktoré dielo objednali

**Symboly a alegórie v scéne ukrižovania:**

* **Adamova lebka** - od 9. stor., býva pokropená Spasiteľovou krvou; obrátená ako kalich, do ktorého krv steká ( protireformačné umenie) zmytie dedičného hriechu
* **Kristova rana** - krv a voda z Kristovho boku ako eucharistia a krst. V neskorom stredoveku krv zbiera do kalicha Adam, v 14. stor. anjeli. Rana býva na pravej strane tela, od 17. stor. to stráca na význame.
* **slnko a mesiac** - v stredoveku obľúbené, po 15. stor. zriedka. V pohanských dobách na obrazoch slnečných bohov a cisárov. Podľa Augustína vyjadrujú súvislosť Starého a Nového zákona - Starý (mesiac), pochopíme až v svetle nového (slnko). V stredoveku slnko ako muž riadiaci kvadrigu, mesiac ako žena s volským záprahom. Alebo je slnko mužské poprsie so slnečným kotúčom a mesiac žena s mesačným kosákom. Slnko býva po pravici a mesiac po ľavici Krista.
* **cirkev a synagóga** - iba v stredoveku od 9. stor., vo vitrajách katedrál. Roztrhnutie chrámovej opony po smrti Krista ako víťazstvo cirkvi nad synagógou. Cirkev - napravo od kríža, na hlave koruna, drží kalich s Kristovou krvou. Synagóga - naľavo, má zaviazané oči, koruna jej padá z hlavy, z rúk jej vypadávajú dosky zákona.
* **pelikán** - v renesancii symbol kresťanskej lásky, občas hniezdi na vrchole kríža, Kristus prelieva krv za spásu sveta
* **kríž -** os sveta, strom života, rebrík na nebesia